CELEX: 62012CA0259
Language: el
Date: 2013-06-20 00:00:00
Title: Υπόθεση C-259/12: Απόφαση του Δικαστηρίου (όγδοο τμήμα) της 20ής Ιουνίου 2013 [αίτηση του Administrativen sad Plovdiv (Βουλγαρία) για την έκδοση προδικαστικής αποφάσεως] — Teritorialna direktsia na NAP — Plovdiv κατά RODOPI-M 91 OOD (Φορολογία — ΦΠΑ — Οδηγία 2006/112/ΕΚ — Αρχές της φορολογικής ουδετερότητας και της αναλογικότητας — Μη έγκαιρη λογιστική και μη έγκαιρη καταχώριση ακυρώσεως τιμολογίου — Άρση της παραλείψεως — Καταβολή φόρου — Κρατικός προϋπολογισμός — Μη ύπαρξη ζημίας — Διοικητική ποινή)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/34
            
         Απόφαση του Δικαστηρίου (όγδοο τμήμα) της 20ής Ιουνίου 2013 [αίτηση του Administrativen sad Plovdiv (Βουλγαρία) για την έκδοση προδικαστικής αποφάσεως] — Teritorialna direktsia na NAP — Plovdiv κατά RODOPI-M 91 OOD
   (Υπόθεση C-259/12) (1)
   
   (Φορολογία - ΦΠΑ - Οδηγία 2006/112/ΕΚ - Αρχές της φορολογικής ουδετερότητας και της αναλογικότητας - Μη έγκαιρη λογιστική και μη έγκαιρη καταχώριση ακυρώσεως τιμολογίου - Άρση της παραλείψεως - Καταβολή φόρου - Κρατικός προϋπολογισμός - Μη ύπαρξη ζημίας - Διοικητική ποινή)
   2013/C 225/58
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Plovdiv
   
      Διάδικοι στην υπόθεση της κύριας δίκης
   
   Teritorialna direktsia na NAP — Plovdiv
   
      κατά
   
   RODOPI-M 91 OOD
   
      Αντικείμενο
   
   Αίτηση προδικαστικής αποφάσεως — Administrativen sad Plovdiv — Ερμηνεία των άρθρων 242 και 273 της οδηγίας 2006/112, του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Διοικητική κύρωση για μη έγκαιρη δήλωση της ακυρώσεως τιμολογίου μολονότι η ακύρωση αυτή καταχωρίστηκε λογιστικώς σε μεταγενέστερο χρόνο και ο ενδιαφερόμενος κατέβαλε τον φόρο που προκύπτει από το ακυρωθέν τιμολόγιο που δεν καταχωρίστηκε στο βιβλίο εξόδων με αρνητικό πρόσημο και στη φορολογική δήλωση για την αντίστοιχη φορολογική περίοδο — Χρηματική κύρωση ίση προς το συνολικό ποσό του μη εγκαίρως καταβληθέντος φόρου — Αρχή της φορολογικής ουδετερότητας
   
      Διατακτικό
   
   Δεν προσκρούει στην αρχή της φορολογικής ουδετερότητας η επιβολή από τη φορολογική αρχή κράτους μέλους σε υποκείμενο στον φόρο ο οποίος δεν εκπλήρωσε εντός της εκ της εθνικής νομοθεσίας τασσόμενης προθεσμίας την υποχρέωσή του περί λογιστικής καταχωρίσεως και δηλώσεως των στοιχείων που λαμβάνονται υπόψη για τον υπολογισμό του οφειλόμενου φόρου προστιθέμενης αξίας χρηματικής ποινής ίσης προς το ποσό αυτού του μη καταβληθέντος φόρου εντός της εν λόγω προθεσμίας εφόσον, στη συνέχεια, ο υποκείμενος στον φόρο ήρε την παράλειψη και κατέβαλε ολοσχερώς τον οφειλόμενο φόρο και τους αναλογούντες τόκους. Εναπόκειται στο εθνικό δικαστήριο να εκτιμήσει, λαμβανομένων υπόψη των άρθρων 242 και 273 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, αν, βάσει των περιστάσεων της διαφοράς της κύριας δίκης, και δη της προθεσμίας εντός της οποίας τακτοποιήθηκε η παρατυπία, τη σοβαρότητα της παρατυπίας αυτής και την ενδεχόμενη ύπαρξη απάτης ή καταστρατηγήσεως της εφαρμοστέας νομοθεσίας που να οφείλεται στον υποκείμενο στον φόρο, το ύψος της επιβληθείσας κυρώσεως βαίνει πέραν του μέτρου που είναι αναγκαίο για την επίτευξη των σκοπών της διασφαλίσεως της ορθής εισπράξεως του φόρου και της αποφυγής της απάτης.
   
      (1)  ΕΕ C 243 σ. 11.8.2012.